Københavns Adresseavis, 1779-05-04
Placat, Da Stadens almindelige Nørre=Fælled ved den især paa nogle Aar tiltagne Sandgravning til Brolægningens og Veyenes Fornødenhed saa meget er medtaget, at man alvorlig maae være betænkt paa, at see samme efterhaanden igien opfyldt, og det derhøs erfares, at, skiønt Vognmændene, som besørge Gade=Renovationen, ved den med dem indgangne Contract ere forbundne til at henføre samme paa denne og andre dem anvisende Lodse=Pladse, bliver dog saadant saa lidet af deres Kiøre=Karle efterlevet, at de meget meere egenraadigen aflosse, hvor de nærmest kunde komme til, hvorved ey allene Veyene fordærves, men ogsaa Stank og Vanziir paa Adgangene til Staden foraarsages; saa bliver herved til fornøden Efterretning for samtlige Stadens Jndvaanere bekiendtgjort: 1) At alt Torve=Møg, Gade=Skarn, Gruus eller anden Ureenlighed, som af Renovations=Contrahenterne efter den med dem indgangne Contract, af Staden og paa dens Bekostning udføres, ikke maae henbringes, eller aflosses paa noget andet Sted, end udi Sandgravene, paa Nørre=Fælled, og hvad andre Losse=Pladse i Tiden efter Omstændighederne af Magistraten maatte eragtes fornødne at anvises; til hvilken Ende Kiøre=Karlene ved Passagen ud af Portene af Port=Betienterne skulde meddeeles et Tegn, hvilket de til AflosningsPladsen til den der værende Planerer have at afgive, imod derfor af ham igien at imodtage et andet Tegn, som de til Port=Betienten ved Tilbagekomsten skulde aflevere, førend de med deres Vogne igien indpassere, men forsømme de saadant, og komme uden Planerernes Tegn tilbage til Porten, antegner Port=Betienten deres Navne og kiørende Vognes Nummere, hvilke han derefter paa Politie=Kammeret ugentlig haver at anmelde, paa det de Skyldige efter Forordningen af 7de Mai 1777 den 32te Post med Mulct kan vorde anseete. 2) De af Stadens Jndvaanere, som enten med egne eller leyede Heste og Vogne lade deres Giødning. og anden Ureenlighed udføre, bliver det, som hidtil uformeent, at lade samme henbringe til deres egne, eller andres Hauger og Plantager; men i Mangel deraf forbydes deres Vogne at aflosse paa andre, end de i første Post benævnte Steder, til hvilken Ende deres Karle enten ved Udpasseringen skulle være forsynede med, og i Porten for Betienten forevise deres Huusbonders Beviis om Stedet, hvortil Læsset henbringes, og i Tilfælde, at det er bestemt til anden, end Huusbondens egen Jord, da værer forbundne fra det Sted, hvor det er henbragt, at medtage et Beviis derom, hvilket de ved Tilbagekomsten, naar de igien vilde indpassere, i Porten skulde afgive; eller og de, ligesom for Renovations=Karlene er anordnet, ved Udkiørselen i Porten skulde imodtage et Tegn, og afgive samme til Planereren paa Lodse=Pladsen imod et andet, som ved Tilbagekomsten til Port=Betienten afleveres, førend de maa indpassere. Forsømme de derimod begge Deele, blive saavel Karlens som hans Huusbondes Navne paa Politie=Kammeret at anmelde til vedbørlig Undgieldelse. 3) Samtlige Jordbrugere, eller andre paa Stadens Grund, som til deres Haugers, Plan, tagers, eller Avls Drift behøve Giødskning, og samme enten med egne Vogne her i Staden afhente, eller ved Kommogs=Førerne see sig tilbragt, forbydes alvorligen. at lade sligt aflosse, eller i Møddinger henligge paa, eller ved Veyene, hvor den almindelige Passage falder, hvis de ikke ville vente, naar saadant maatte befindes, at det paa deres egen Bekostning bliver foranstaltet bortført, og de desuden efter Omstændighederne med Mulct anseete. 4) befindes desuagtet nogen enten af Jndvaanernes egne eller Renovations=Contrahenternes Kiøre Karle at aflæsse nogen Slags Ureenlighed, enten paa Veyene, eller andre, end de udi 1ste og 2den Post benævnte Steder, bliver han derfor efter ovenmeldte Forordnings 22de og 32te Post at ansee, og Mulcten af Huusbonden imod Regres til ham, uveygerlig at udreede. Kiøbenhavns Raadstue den 19 April 1779. Nyheder.